Document ID: 31988R0527

*****
ΚΑΝΟΝΙΣΜΟΣ (ΕΟΚ) αριθ. 527/88 ΤΗΣ ΕΠΙΤΡΟΠΗΣ
της 26ης Φεβρουαρίου 1988
για τροποποίηση του κανονισμού (ΕΟΚ) αριθ. 727/87 σχετικά με την ειδική πώληση αποκορυφωμένου γάλακτος σε σκόνη από δημόσιο απόθεμα για εξαγωγή
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 3904/87 (2), και ιδίως το άρθρο 7 παράγραφος 5,
Εκτιμώντας:
ότι το άρθρο 1 παράγραφος 2 του κανονισμού (ΕΟΚ) αριθ. 727/87 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 193/88 (4), προβλέπει ότι το πωλούμενο αποκορυφωμένο γάλα σε σκόνη μπορεί να εξαχθεί είτε ως έχει είτε αφού ανασυσκευασθεί σε μια νέα συσκευασία· ότι στην τελευταία περίπτωση η πείρα που αποκτήθηκε δείχνει ότι είναι απαραίτητο να καταστεί υποχρεωτική η αναγραφή στη νέα συσκευασία των ενδείξεων που πρέπει να αναφέρονται στις αρχικές συσκευασίες· ότι, έχοντας υπόψη το μέτρο αυτό, θα πρέπει να εφαρμοσθεί στις τρέχουσες συμβάσεις όταν οι εν λόγω ποσότητες δεν έχουν ήδη αποτελέσει αντικείμενο ανασυσκευασίας·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 1 παράγραφος 2 του κανονισμού (ΕΟΚ) αριθ. 727/87, προστίθεται το ακόλουθο εδάφιο:
«Σε περίπτωση επανασυσκευασίας, οι υποχρεωτικές ενδείξεις που προβλέπονται στο παράρτημα ΙΙΙ του κανονισμού (ΕΟΚ) αριθ. 625/87 πρέπει να αναγράφονται επί της νέας συσκευασίας.»
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται για τις τρέχουσες συμβάσεις για τις ποσότητες που δεν έχουν ακόμη αποτελέσει αντικείμενο επανασυσκευασίας.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 26 Φεβρουαρίου 1988.

Labels: 3
17